Čalendžerio gelmė

Čalendžerio gelmė – vandenyno gelmė Ramiajame vandenyne, pietinėje Marianų lovio dalyje. Ši gelmė yra giliausia vieta Žemėje, siekianti nuo 10 898 iki 10 916 m gylį. Čalendžerio gelmės dugnas yra 11 km ilgio ir 1,4 km pločio, su nestačiais šlaitais.Diving Back To The Bottom Of The Mariana Trench Gelmė geografiškai yra Mikronezijos Federacinių Valstijų teritorijoje.

Čalendžerio gelmės vardas buvo suteiktas nuo britų jūrų laivyno „HMS Challenger“ laivo, kurio 1872–1876 m. ekspedicijos įvykdė pirmus gelmių aprašymus.

2009 m. atliktas gylio matavimas naudojant „Simrad EM120“ įrangą parodė, jog gelmės gylis yra 10 971 metras su 22 m paklaida.R/V KILO MOANA Daily Reports  Dar vienas gylio matavimas buvo įvykdytas 2010 m. Jis parodė, jog gylis yra 10 994 m su 40 m paklaida.Oceans' deepest depth re-measured

 Nusileidimai į gelmę 

Iš viso į Čalendžerio gelmę yra nusileidusios 4 ekspedicijos (2 automatizuotos ir 2 su žmonėmis).

 Žmogaus pilotuojamos misijos 
Pirmasis šią gelmę pasiekė batiskafas „Trieste“ 1960 m. sausio 23 d. Šiuo Šveicarijos ir Italijos gamybos aparatu į gelmę nusileido amerikiečiai Don Walsh ir Jacques Piccard (kuris buvo vienas laivo autorių). Jų kelionė iki gelmės užtruko beveik 5 valandas.1960 DIVE 

Dar kartą šią gelmę pasiekė žymus Kanados filmų režisierius James Cameron. Jis vienviečiu „Deepsea Challenger“ povandeniniu aparatu 2012 m. kovo 26 d. per 2,5 valandos pasiekė giliausią Žemės vietą.James Cameron Completes Record-Breaking Mariana Trench Dive J. Cameron iš pradžių planavo gelmes patyrinėti apie 6 val., tačiau dėl hidraulinio skysčio nutekėjimo misija buvo sutrumpinta iki 2 val. 34 min.Cameron’s Historic Dive Cut Short by Leak; Few Signs of Life Seen

 Aparatų misijos 
Dar du kartus gelmę yra pasiekę automatizuoti aparatai.

1995 m. kovo 24 d. sėkmingai tai padarė Japonijos „Kaikō“ robotas. Tai yra giliausiai nusileidęs aparatas, pasiekęs 10 911 m gylį.KAIKO 7000II 

Antrasis aparatas, nusileidęs Čalendžerio gelmėje, yra JAV „Nereus“, kuris 2009 m. gegužės 31 d. gelmėje praleido apie 10 val. ir pasiekė 10 902 m gylį.Robot sub reaches deepest ocean Kitaip nei „Kaikō“, šis robotas nebuvo laidais siejamas su paviršiuje esančiu laivu. „Nereus“ yra giliausiai nusileidęs aparatas, naudojamas iki šiol.

 Šaltiniai 

Kategorija:Vandenynų įdubos
Kategorija:Ramusis vandenynas